
Tasg 1
Nifer o eiriau:1580
Gwerthusiad fideo
Er mwyn i mi ddatblygu fy Nghymraeg a sicrhau cynnydd edrychais i ar fideo o fy hun yn darllen stori Cymraeg i ddisgyblion blwyddyn 1 ac fe osodwyd tasg ar atalnodi yn ei ddilyn. Fe wnes i hyn er mwyn gweld beth oedd angen i mi weithio arno yn fy mlwyddyn olaf yn y brifysgol i sicrhau Cymraeg o safon uchel. Wrth adfyfyrio ar y fideo mae’n amlwg nad ydw i’n ffocysu ar yr iaith yn y llyfr; er enghraifft, dylwn i wedi rhoi ffocws penodol ar le mae’r frawddeg yn dechrau a gorffen gan dynnu sylw at yr atalnodi yn y llyfr wrth ddarllen, oherwydd roedd hi’n berthnasol ar gyfer y dasg i’w dilyn. Yn y dyfodol byddaf yn sicrhau fy mod i’n darllen y llyfr fy hun a gwneud nodyn o ble ddylwn dynnu sylw’r plant at atalnodi.
[bookmark: cysill]Datblygais i sgiliau hanfodol disgyblion blwyddyn 1 o ran darllen, ysgrifennu, gwrando a llafar a dewisais i lyfr sydd yn cynnig, yn ôl y fframwaith Cyfnod Sylfaen (2015),  “defnyddio’r dechneg o ragfynegi stori gan ychwanegu mwy o fanylion.” Roedd y llyfr yn cynnwys cyfleoedd i’r disgyblion rhagfynegi beth fydd yn digwydd nesaf, sydd yn sgil bwysig i’w ddatblygu. Yn ychwanegol i hyn, darllenais i stori oedd o ddiddordeb i’r disgyblion ar adeg gyffrous o’r flwyddyn ac felly fe wnaethon nhw fwynhau. Credaf fod hyn yn enghraifft dda o’r safon SAC o ‘allu da i gynllunio gweithgareddau a fydd yn ennyn diddordeb a mwynhad y disgyblion’.
Esboniais i'r dasg yn glir i’r disgyblion ar ôl darllen y stori a gydag ychydig o gymorth llwyddodd pawb i’w gwblhau. Roedd y dasg yn berthnasol i’r llyfr darllenais i, ac felly os oeddwn i wedi rhoi mwy o bwyslais ar nodweddion y llyfr bydd y dasg efallai yn fwy clir ac yn haws i’w ddeall. Yn ystod y fideo, roedd rhai o’r plant wedi camddeall oherwydd defnyddiais i wahanol liwiau ar gyfer nodweddion gwahanol ac roedd hyn yn gymhleth i ddeall ar gyfer disgyblion gallu is. Rhaid i mi ystyried galluoedd y dosbarth yn well ar gyfer y dasg a dangos sut i atalnodi ar wahanol ffurf nid yn unig ar ffurf llythyr i sicrhau gwell dealltwriaeth.
Mae’n bwysig sicrhau fy mod i’n cwblhau’r dasg fy hun cyn darparu ar gyfer y disgyblion er mwyn i mi adnabod unrhyw wallau a gallu gwneud newidiadau cyn iddyn nhw gwblhau’r dasg. Bydd hyn yn fuddiol oherwydd fydd llai o siawns o unrhyw beth fod rhy gymhleth a byddai gallu gweld lle fydd y disgyblion angen cymorth neu os fydd angen mat cymorth neu adnoddau ychwanegol i’w cwblhau.
Pan fyddaf yn athrawes o dan hyfforddiant byddaf yn sicrhau fy mod yn trafod y dasg gyda’r athrawon eraill er mwyn derbyn adborth i sicrhau'r gorau ar gyfer y disgyblion a byddaf yn gallu cydweithio yn llwyddiannus i baratoi gwers greadigol o addysgu’r Cymraeg. Mae gen i ddiddordeb mewn cydweithio gydag eraill i wella fy Nghymraeg a derbyn adborth i weld sut allai wella a sut gallwn ni helpu ein gilydd.

Fy iaith
Ar ôl gorffen fy ail ymarfer dysgu roeddwn i bendant angen gwneud gwelliannau o ran fy iaith Gymraeg ac felly penderfynais i greu cynllun weithredu yn ôl fy adborth o’r arsylwad. Mae’n bwysig i mi fel athrawes wneud cynnydd gan fod hyn yn un o’r safonau SAC i sicrhau cynnydd ac felly os ydw i’n gallu gwneud hynny mae’n dangos fy mod i’n gwybod sut i sicrhau cynnydd disgyblion.
Yn ôl y fframwaith cymwyseddau Cymraeg gan Lywodraeth Cymru (2019) byddaf yn dweud fy mod i’n lefel hyfedredd o ran gwrando a darllen ac yn lefel uwch o ran lafar ac ysgrifennu. Felly mae yna le i wella o ran llafar ac ysgrifennu yn bendant, ac mae cyfleoedd i mi wneud hyn ar ymarfer dysgu ac yn fy amser personol. Mae’r fframwaith Cymraeg yn ffordd dda o ran tracio cynnydd Cymraeg ac i weld beth sydd angen wneud er mwyn gwella. Er mwyn i mi gyrraedd hyfedredd llafar rydw i’n anelu at “gallu siarad yn estynedig am faterion cymhleth” a “gallu hunangywiro lle bo angen” a fy mod i’n gallu hunangywiro yn ysgrifenedig.
Mae angen i mi sicrhau cynnydd o ran fy Nghymraeg oherwydd mae’n bwysig i mi fel athrawes siarad Cymraeg y gorau y gallaf oherwydd mae’r disgyblion yn gwrando ar athrawon y fwyaf ac yn eu copïo. Dyweda  Athro Sioned Davies (2013,t.02)  “dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifanc.” Yn ôl yr angen i wella’r Gymraeg yng Nghymru addasodd Donaldson (2015,t.58) y cwricwlwm i roi mwy o bwyslais ar yr iaith Gymraeg “Mae’r manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y Cwricwlwm ysgol”.
Pwysleisia Llywodraeth Cymru (2017,t.07) fod angen cynyddu’r nifer o siaradwyr Cymraeg erbyn 2050 gyda gweledigaeth o “greu amodau ffafriol sy’n cefnogi’r broses o gaffael yr iaith a’r arfer o ddefnyddio sgiliau Cymraeg”. Gyda hyn mewn gobaith mae angen i ni fel athrawon sicrhau pob cyfle i annog disgyblion i siarad y Gymraeg ac i ddysgu eraill gan gynnwys rhieni.
Felly, fel athrawes sydd yn mynd mewn i’r byd addysg gyda’r cwricwlwm newydd mewn golwg rydw i am wella fy Nghymraeg a sicrhau fy mod i gallu gwneud gweithgareddau i wella Cymraeg disgyblion o bob oedran. Yn ôl Donaldson (2015,t.53) “dylid dangos dilyniant drwy Gamau Cynnydd, yn hytrach na lefelau” ni ddylai safon Cymraeg disgyblion cael ei asesu yn ôl lefel ac yn eu lle cael eu hasesu ar hyd continwwm i ddangos cynnydd.

Yn yr ysgol
Yn ôl Estyn (2013.t.08) dylai ysgolion “sicrhau bod cyfleoedd penodol i ddisgyblion ddatblygu a defnyddio eu medrau siarad, darllen ac ysgrifennu ar draws y meysydd dysgu”. Mae’n bwysig fel athrawes i sicrhau gweithgareddau a chyfleoedd i ddisgyblion datblygu eu Cymraeg yn y dosbarth ac mewn cyfnodau anffurfiol. Er mwyn gallu asesu Cymraeg y disgyblion a sicrhau cynnydd pwysleisia Estyn (2013, t.08) y dylai ysgolion “olrhain cynnydd medrau llafar, darllen ac ysgrifennu disgyblion yn gyson ar hyd y Cyfnod Sylfaen”.
Er mwyn i mi wella'r ffordd rydw i’n modelu Cymraeg yn y dosbarth edrychais i ar sylwadau tiwtor ar ôl fy arsylwad diwethaf sef i weithio ar dreiglo ar ôl arddodiaid a chystrawen ar lafar e.e. “ydy pawb gyda thaflen gwaith?”. Felly rhoddais i’r targedau yma mewn cynllun gweithredu fel fy mod i’n gallu gwneud datblygiad erbyn ymarfer dysgu olaf. Fe wnes i hynny oherwydd awgryma Estyn (2013,t.08) y dylai ysgolion “fwydo a modelu Cymraeg o safon dda i’w meysydd dysgu”. Penderfynais i gwblhau gweithgareddau ar lein i wella treiglo ar ôl arddodiaid, ond rydw i’n camdreiglo ar lafar fwy nag yn ysgrifenedig felly roeddwn i wedi penderfynu cywiro fy hun ar lafar pan rydw i’n cam dreiglo. I geisio gwella fy nghystrawen, penderfynais i ddarllen mwy o nofelau Cymraeg a ffocysu ar gystrawen wrth ysgrifennu ar ôl derbyn adborth.

Fy nghynnydd
O ran datblygiad personol, ers gosod y targedau yma, rydw i’n teimlo fy mod i wedi gwneud cynnydd dros y flwyddyn ddiwethaf oherwydd does dim rhaid i mi gywiro fy hun gymaint ar lafar ac rydw i’n gallu deall yn union os ydw i wedi cam dreiglo ac yn teimlo’n fwy hyderus wrth siarad Cymraeg. Yn amlwg mae dal lle i mi wella ac felly rydw i’n bwriadu gwneud hyn dros y flwyddyn nesaf gyda’r gobaith bydd fy hyder yn codi a bydd fy Nghymraeg yn cryfhau.
Er mwyn sicrhau fy mod i’n arwain y disgyblion i wneud cynnydd yn yr iaith Gymraeg penderfynais i sicrhau fod pob plentyn yn cael eu hymestyn e.e. ansawdd geirfa a byddaf yn sicrhau fy mod i’n cywiro iaith lafar y dysgwyr. Roeddwn i wedi gweithio ar y targedau yma yn ystod y dyddiau olaf ymarfer dysgu ac yna ymarfer gwahanol ffordd gallaf annog disgyblion i wella ansawdd geirfa dros y flwyddyn ddiwethaf wrth gwblhau gwaith cyflenwi er mwyn sicrhau fy mod i wedi gwella ar gyfer fy ymarfer dysgu olaf.
Yn ychwanegol i gywiro disgyblion ar lafar, byddaf hefyd yn sicrhau yn y dyfodol i sbarduno gwers trwy ddarllen darn, ysgrifennu gan ddefnyddio berfau ffurfiol, dysgu geirfa newydd ac i hybu hyder wrth ddarllen yn uchel neu pherfformio. Ar gyfer disgyblion gwan yn y dosbarth byddaf yn sicrhau fy mod i’n creu adnoddau ar eu cyfer er mwyn iddynt ddatblygu safon eu Cymraeg. Sylweddolais i ar ymarfer dysgu diwethaf roedd y disgyblion angen fwy o gyfleoedd i ddatblygu'r sgiliau yma ac felly byddaf yn sicrhau fy mod i’n darparu cyfleoedd yn fy ngwersi i ddatblygu sgil llafar, darllen, gwrando ac ysgrifennu yn aml.
O ran disgyblion yn y Cyfnod Sylfaen byddaf yn sicrhau fy mod i’n “datblygu’r Gymraeg trwy ddulliau trochi ar draws holl feysydd dysgu’r Cyfnod Sylfaen” (Estyn,2013,t.02) ond byddaf yn sicrhau addysgu’r Gymraeg yn greadigol ac yn weledol fel noda Llywodraeth Cymru (2020) yn ôl y cwricwlwm newydd dylech “defnyddio ieithoedd yn greadigol er mwyn rhoi’r hyder i ddysgwyr fentro”. Byddaf yn sicrhau os ydw i’n cywiro iaith y disgyblion fydden nhw’n adrodd yn ôl yn gywir fel bod nhw’n dysgu’n syth ac yn cael eu cymeradwyo.
Mae'r rhain yn bwysig iawn ar gyfer y dosbarth oherwydd dylwn i fel athrawes gallu sicrhau ffordd o ddatblygu Cymraeg y disgyblion ac annog nhw i wella gan ddangos esiampl dda. Mae’n bwysig fy mod i’n gallu eu cywiro ar lafar fel bod nhw’n dysgu beth sydd yn gywir ac yn anghywir ac yn gallu datblygu fel ‘dysgwyr uchelgeisiol’ fel pwysleisia Donaldson (2015,t.29).

Cynllun Gwers – Cam 2 Cynllun Gwers 

	Athro dan hyfforddiant
	Caitlin Booker

	Dosbarth:
	Bl 6

	Maes Dysgu a Phrofiad/Pwnc
	Ieithoedd, lythrennedd a chyfathrebu 

	Dyddiad:
	

	Ffocws Gwers:
	Cerdd T.Llew Jones 


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Cwricwlwm:
Cam cynnydd 4: Rwy’n gallu gwerthfawrogi llenyddiaeth, gan ddangos empathi ynghyd â dealltwriaeth y gall llenyddiaeth gael ei dehongli mewn gwahanol ffyrdd.

Trawsgwricwlaidd:
Rhifedd:
Datblygu ymresymu rhifyddol, Adnabod prosesau a chysylltiadau:
Trosglwyddo sgiliau mathemategol i amrywiaeth o gyd-destunau a sefyllfaoedd bob dydd.



	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Datblygu sgiliau Cymraeg - Dysgu Proffesiynol... datblygu addysgeg ymhellach





	Amcanion Dysgu (Ffocws ar Ddysgu)

	Erbyn diwedd y wers dylech allu adnabod y gerdd a’i dadansoddi wrth ddatblygu geirfa newydd.


	Meini Prawf Llwyddo 
 (proses/cynnyrch)

	· Dealltwriaeth glir eirfa'r gerdd a gwneud synnwyr o’r gerdd.
· Mynegi barn ar y gerdd.
· Cysylltu’r geiriau efo’r disgrifiad cywir.
· Cydweithio o fewn grŵp.
Disgyblion yn meddwl paru a rhannu i feddwl am bethau i ychwanegu i’r m.p.ll.




	Adnoddau Allweddol                    Iechyd a Diogelwch     
	· Treiglo ar ol Am, Ar, At, Dros, Heb, I, O, Dan, Drwy, Gan, Heb, Hyd, Wrth. 
· Cywiro iaith disgyblion ar lafar.
· Annog disgyblion i ddefnyddio geirfa newydd wrth ddisgrifio.




	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	
Gwers cyn byddaf wedi edrych ar fideo a dadansoddi lluniau o Aberfan gan fynegi teimladau ar lafar.






	Cam Agoriadol


	Byddaf yn cyd darllen y cerdd Hamelin gan T.Llew Jones sydd yn cysylltu i’r thema Aberfan (sgil gwrando). Byddaf yn gofyn iddyn nhw i ddarllen y gerdd eu hun a’i thrafod mewn parau neu fel grŵp a dod i benderfyniad beth maen nhw’n meddwl mai’r gerdd yn cyfleu (sgil darllen, trafod a chydweithio ar lafar).
Byddaf yn gofyn cwestiynau fel “Beth sydd yn digwydd yn y cerdd?” “Oes unrhyw geiriau nad ydych yn deall?” “Oes unrhyw beth diddorol am y cerdd?” ac felly cawn derbyn atebion i asesu Cymraeg y disgyblion ar lafar a’i cywiro.





	Addysgu a Dysgu Craidd
	
Byddaf yn gosod geirfa allan o’r gerdd i’r plant mewn Saesneg a Chymraeg gyda disgrifiad o beth mae’r geiriau yn y cerdd yn feddwl a bydd rhaid iddyn nhw gysylltu’r geiriau efo’r disgrifiad. Yna bydd rhaid nodi beth mae’r eirfa yn ei olygu ar eu cerdd fel ffordd o dehongli’r cerdd yn well (sgil ysgrifennu).
Gwahaniaethu:
Does dim gwahaniaethu manwl efo’r dasg yma ond byddaf yn disgwyl llai o anodi ar y gerdd gan y rhai gwan, byddaf yn cael nhw i feddwl am y geiriau yn unig a rhoi cymorth i ddehongli’r gerdd.


	Sesiwn gloi


	Gofyn y cwesitynau:
Beth mae’r gerdd yn dweud wrthym ni?
Pa sgiliau ydych chi wedi defnyddio i ddeall y gerdd yma?
Pa geiriau newydd ydych chi wedi dysgu?

Byddaf yn gofyn i’r disgyblion i edrych nôl ar beth hoffan nhw am y wers a beth hoffan nhw ddysgu am Aberfan yn y dyfodol.

	Athro dan hyfforddiant
	Caitlin Booker

	Dosbarth:
	Bl 6

	Maes Dysgu a Phrofiad/Pwnc
	Ieithoedd, lythrennedd a chyfathrebu 

	Dyddiad:
	

	Ffocws Gwers:
	Berfau ffurfiol ac anffurfiol

	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Cwricwlwm:
Cam gynnydd 4: Rwy’n gallu dewis ac addasu’r iaith briodol ar gyfer ystod o gynulleidfaoedd a dibenion, gan gyfleu ystyr yn effeithiol i’r gynulleidfa


Trawsgwricwlaidd
Cymhwysedd digidol: Cydweithio: Cydweithio i ddarganfod yr atebion i’r cwis ar-lein.


	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Datblygu sgiliau Cymraeg - Dysgu Proffesiynol... datblygu addysgeg ymhellach





	Amcanion Dysgu (Ffocws ar Ddysgu)

	Erbyn diwedd y wers dylech allu deall pryd i ddefnyddio berfau ffurfiol ac anffurfiol.

	Meini Prawf Llwyddo 
 (proses/cynnyrch)

	· Rydw i’n gallu deall y gwahaniaeth rhwng berfau ffurfiol ac anffurfiol.
· Rydw i’n deall pryd rydym yn defnyddio berfau ffurfiol ac anffurfiol. 
· Rydw i’n hyderus wrth ysgrifennu’n ffurfiol.



	Adnoddau Allweddol                    Iechyd a Diogelwch     
	· Treiglo ar ôl Am, Ar, At, Dros, Heb, I, O, Dan, Drwy, Gan, Heb, Hyd, Wrth.
· Cywiro iaith disgyblion ar lafar.
· Annog disgyblion i ddefnyddio iaith ffurfiol.




	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	Rydym wedi dysgu am ferfau gorffennol ar gyfer ysgrifennu sgript ac felly mae cysylltiad o ran berfau.




	Cam Agoriadol


	Byddaf yn dangos beth yw’r gwahaniaeth rhwng iaith ffurfiol ac iaith anffurfiol i’r dosbarth gan ddefnyddio fideo gydag enghreifftiau a chawn drafodaeth o le fyddwn yn defnyddio iaith ffurfiol ac anffurfiol a beth yw’r gwahaniaeth. (sgil gwrando, trafod a chydweithio ar lafar)






	Addysgu a Dysgu Craidd
	Gwahaniaethu:
Cyn dechrau’r dasg byddaf yn ysgrifennu brawddeg ffurfiol fel dosbarth ar y bwrdd gwyn.
Cryf: Bydd y disgyblion cryf yn cysylltu’r brawddegau anffurfiol a ffurfiol o dan y teitlau cywir ac yna symud ymlaen i ysgrifennu brawddegau iaith ffurfiol yn ei lyfrau am y thema rydym yn astudio. Byddaf yn rhoi adborth ar y pryd ac yna bydd cyfoedion yn asesu gilydd. 
Gwan: Ysgrifennu brawddegau yn eu llyfrau gan ysgrifennu mewn iaith ffurfiol ond gan ddefnyddio mat cymorth a chymorth yr athrawes.



	Sesiwn gloi


	Byddaf yn gorffen y wers gyda chwis ar ferfau ffurfiol ac anffurfiol lle bydd rhaid i’r disgyblion adnabod y gwahaniaeth.

Wedyn byddaf yn rhyddhau’r disgyblion wrth ofyn beth hoffan nhw am y wers, beth ffeindion nhw’n anodd a beth hoffan nhw wneud yn y gwersi dyfodol.

